《三棒鼓声频·题渊明醉归图》
元代·曹德

先生醉也，童子扶者。
有诗便写，无酒重赊。
山声野调欲唱些，俗事休说。
问青天借得松间月，陪伴今夜。
长安此时春梦热，多少豪杰。
明朝镜中头似雪，乌帽难遮。
星般大县儿难弃舍，晚入庐山社。
比及眉未攒，腰曾折，迟了也，去官陶靖节。

作者简介：曹德，字明善，衢州（今浙江衢县）人。曾任衢州路吏，山东宪吏。后至元五年（一三三九）曹德在都下作〔清江引〕（又名〔岷江录〕）二曲讥讽权贵伯颜擅自专权，杀害剡王彻彻笃，锻炼诸狱，延及无辜。大书揭于五门之上，因此名声大噪。